proxectonos/corpus_dominio_legal_administrativo_tmp huggingface dataset:
ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITO 3/2015
ADMINISTRACIÓN LOCAL — Municipal — Pontevedra (Presupostos e cadros de persoal, 22/05/2015)

O Pleno deste Concello, na sesión ordinaria celebrada o día 27.04.2015, aprobou inicialmente o expediente de modificación de crédito nº 3/2015 (1 CEXT/2015), mediante crédito extraordinario, por un importe de 7.000,00 €. Ao non presentarse reclamación ningunha durante o período de exposición ao público (BOP nº 81 de 30.04.2015), e de conformidade co establecido no artigo 169.3 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20.3 e 38.2 do Real Decreto 500/1990, do 20 de abril, faise público que queda elevado a definitivo o acordo de aprobación inicial da devandita modificación orzamentaria. Así mesmo, faise público que: O importe total do Orzamento do Concello consolidado é de 73.947.229,83 € no estado de ingresos e de 73.941.345,40 € no estado de gastos, sendo o novo importe por capítulos o seguinte: O importe total do Orzamento do Concello de Pontevedra –excluídos os orzamentos dos organismos autónomos e da sociedade mercantil– é de 73.363.170,50 € no estado de ingresos e de 73.363.170,50 € no estado de gastos, sendo o novo importe por capítulos o seguinte: O importe total do Orzamento do IMD é de 1.617.864,33 € no estado de ingresos e de 1.617.864,33 no estado de gastos, sendo o novo importe por capítulos o seguinte: ORZAMENTO DO ORGANISMO AUTÓNOMO INSTITUTO MUNICIPAL DE DEPORTES ( IMD) O importe total do Orzamento do Pazo de Congresos e Exposicións é de 1.390.000,00 € no estado de ingresos e de 1.390.000,00 € no estado de gastos, sendo o novo importe por capítulos o seguinte: ORZAMENTO DO ORGANISMO AUTÓNOMO PAZO DE CONGRESOS E EXPOSICIÓNS Contra este acordo de aprobación definitiva, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, a 20 de maio de 2015.—O Alcalde, Miguel Anxo Fernández Lores.
NOVA ORDENANZA FISCAL PREZO PÚBLICO REALIZACIÓN CURSOS OU ACTIVIDADES FORMATIVAS NO ÁMBITO EDUCATIVO, PROFESIONAL, ARTÍSTICO, E PERSOAL REALIZADAS POLO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Ordenanzas e Regulamentos, 14/10/2015)

1.- Aprobación da nova da ordenanza fiscal do prezo público pola realización de cursos ou actividades formativas no ámbito educativo, profesional, artístico, e persoal realizadas polo concello de Soutomaior, nos termos que a continuación se detalla: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Soutomaior, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos por cursos ou actividades formativas no ámbito educativo, profesional, artístico e persoal organizados polo do Concello de Soutomaior. Están obrigados ao pagamento do prezo público regulamentado nesta ordenanza, quen se beneficien dos servizos prestados. No caso de que os beneficiarios sexan menores de idade o titor o representante legal dos mesmos. O devengo deste prezo ten lugar no momento no que se efectúe a solicitude de matriculación correspondente, nacendo a obriga de pago cando se inicie a prestación do servizo. * Nota: poderase pagar a totalidade da praza no momento do inicio ou durante o transcurso da actividade. ** Nota: prezos aplicables en función do orzamento, valorando os recursos materiais e humanos necesarios para a súa realización e baixo informe técnico no que se teñan en conta criterios tales como: a necesidade, demanda, duración da actividade no tempo, desprazamentos para a realización da actividade, servizos que se inclúe e valor e interese social da iniciativa no contexto municipal. Dependendo do importe da actividade poderá fraccionarse o pago si se considera que cómpre facelo debido ás características da actividade e do interese social da mesma. Establécense as seguintes bonificacións e exencións: Todos os expedientes de exencións serán tramitados polo departamento de servizos sociais e resoltos pola Xunta de Goberno Local. No caso de que a resolución sexa favorable o interesado queda excluído do pago do prezo público durante o exercicio económico no que cursa a solicitude. A responsable técnica da actividade deberá efectuar o ingreso do recadado nas contas bancarias que ten abertas o Concello no termino municipal e entregar informe de ingresos na Tesourería Municipal. Esta Ordenanza entrará en vigor e comezará a aplicarse o día seguinte da súa publicación no Boletín Oficial da Provincia, permanecendo vixente en tanto non se acorde a súa modificación ou derrogación expresa. Soutomaior, a 2 de Outubro de 2015.—O Alcalde, Agustín Reguera Ocampo.
NOTIFICACIÓN A JOSÉ ELPIDIO PORTELA MOSTERIO. EXPEDIENTE Nº 681/04
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/02/2015)

Intentada a notificación do oficio da Tenencia de Alcaldía de data 03/12/14 a don Roque Stremtan Oron, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Por medio do presente oficio e de conformidade coa vixente normativa reguladora dos cambios de titularidade, poño no seu coñecemento que, consultados os datos obrantes nos ficheiros, nas bases e nos arquivos do Servizo de Urbanismo, Medio Ambiente e Patrimonio Histórico, e salvo erro naqueles, figura a comunicación, en data 12/01/04, da transmisión a favor da entidade "Renda Formación, SL", con NIF B-36890911, da licenza de apertura de local con destino a centro de ensinanza no entresollado do inmoble sito na rúa Sagasta, nº 5, en Pontevedra. O que lle comunico para os eu coñecemento e oportunos efectos.”
NOTIFICACIÓN FALLIDA A D. JOSÉ MARÍA ROCAFORT MORALES, DITADA NO PROCEDEMENTO DE INVESTIGACÍÓN DE OFICIO DA CUALIFICACIÓN XURÍDICA DUN TRAMO EN TARRIO (SAMIEIRA)
ADMINISTRACIÓN LOCAL — Municipal — Poio (Outros documentos, notificacións e informacións públicas, 04/02/2015)

Intentada a notificación os días 14/01/2015 e 15/01/2015 no enderezo indicado ao efecto a D. José María Rocafort Morales en representación da empresa ROPROVISA, SL e en relación ao acordo adoptado polo Pleno desta Corporación en sesión realizada o 30/12/2014 polo que se declara non público o tramo dun vial no lugar de Tarrío, obxecto do procedemento de investigación de oficio para a determinación da súa cualificación xurídica e de conformidade co establecido no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común por medio do presente establécese o prazo de 10 días hábiles contados a partir do seguinte ao de publicación do anuncio no Boletín Oficial da Provincia para que o interesado poida personarse no Servizo de Patrimonio deste Concello en horario de 8:00 a 14:30 horas coa finalidade do coñecemento do contido íntegro do devandito acordo. Poio, 27 de xaneiro de 2015.—O Alcalde, Luciano Sobral Fernández.
LICITACIÓN CENTRO SOCIAL CAFETERÍA
ADMINISTRACIÓN LOCAL — Municipal — Mondariz (Contratos administrativos, 19/06/2015)

Por Resolución de Alcaldía do concello de Mondariz de data 29 de maio de 2015, foi aprobada a tramitación do expediente de contratación para a explotación do servicio de bar do Centro Social do concello de Mondariz, mediante procedemento aberto oferta económicamente máis ventaxosa, varios criterios de adxudicación, e o Prego de Claúsulas Administrativas particulares. Publícase o presente anuncio no Boletín Oficial da Provincia de Pontevedra, quedando aberto un prazo de quince días naturais a contar do seguinte a da publicación do anuncio para a presentación de proposicións, rexendo as seguintes condicións: a) Organismo: concello Mondariz. b) Dependencia que tramita o expediente: Secretaría. c) Obtención de documentación e información: d) Número de expediente: Contrato administrativo especial 1/2015 a) Tipo. Contrato administrativo especial b) Descripción do obxecto: Explotación da cafetería do Centro Social de Mondariz. a) Tramitación: Ordinaria. b) Procedemento: Aberto. c ) Criterios de adxudicación: Importe do canon anual a aboar ó concello: ata 6 puntos. Recursos humáns que destiñe a prestación do servicio de cafetería: ata 2 puntos. Experiencia e acreditacións na prestación de servicios análogos aos do obxecto da concesión: ata 2 puntos. Contratación de persoas discapacitadas que poidan levar a cabo o traballo encomendado: ata 1 punto. Non inferior a 6.000 euros anuais. Os xenéricos para poder contratar coa Administración. A ) Data límite de presentación: Quince días naturais a contar do día seguinte á publicación do presente anuncio no BOP. B ) Modalidade de presentación: na forma sinalada na claúsula XV do prego. C ) Lugar de presentación: 1 Dependencia: Rexistro do concello de Mondariz.2 Domicilio: Rúa Merouces 16.3 Localidade e Código Postal: Mondariz 36870. Nos termos sinalados na claúsula XVI do prego Por conta do adxudicatario do contrato. Os pregos quedan a disposición de todos os interesados na Secretaría e nas Oficinas do concello. En Mondariz a 29 de maio de 2015.—Alcalde, Julio Alén Montes.
LICITACIÓN CONCESIÓN DEMANIAL DE DISTINTOS POSTOS NO MERCADO DO CONCELLO DE MOAÑA
ADMINISTRACIÓN LOCAL — Municipal — Moaña (Contratos administrativos, 16/10/2015)

1. Entidade Adxudicadora: Concello de Moaña.2. Obxecto: Concesión demanial (uso privativo de dominio público local) de distintos postos no mercado do Concello de Moaña. Carnicería: posto Nº 10C. Froitas: postos Nº 1F e 2 F. Peixería: posto Nº 7.3. Duración da Concesión demanial (cláusula 3 PCAP): Persoas xurídicas 15 anos, prorrogables ata 25 anos; persoas físicas: 25 anos, prorrogables ata 50 anos.4. Tramitación: Ordinaria.5. Procedemento: Aberto. Forma de adxudicación: múltiples criterios de adxudicación.6. Canon da Concesión (Cláusula 5ª do PCAP): Posto 10C = 7.000 €. Posto: 1F= 4.000 €. Posto 2F=4.000 €. Posto 7= 4.300 €. Taxa mensual: Posto 10C = 76,13 €. Posto: 1F = 50,46 €. Posto 2F = 50,46 €. Posto 7 = 42,64 €. 7. Garantía Provisoria: Non se esixe.8. Garantía definitiva: Equivalente ó 5% do importe da adxudicación.9. Obtención de información e documentación: Nas dependencias da Secretaría Xeral do Concello de Moaña. As Barxas 2. CP-36950. Moaña. Pontevedra. Teléfono: 986310100, fax: 986310104 e no perfil do contratante na páxina Web do Concello “www.concellodemoana.org” 10. Proposicións. Lugar e prazo de presentación da documentación: Consonte establece a cláusula 13ª do PCAP, 15 días hábiles seguintes ao da publicación deste anuncio no BOP.11. Capacidade para contratar: consonte establece a cláusula 9ª do PCAP. Moaña, 5 de outubro de 2015.—A Alcaldesa, Leticia Santos Paz.
DH W36.50145. O CONCELLO DE REDONDELA SOLICITA AUTORIZACIÓN OBRAS PARA TRABALLOS ACONDICIONAMENTO ÁREA RECREATIVA "A MOUCHEIRA" NA ZONA DE POLICÍA RIO ALVEDOSA, PARROQUIA REBOREDA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/11/2015)

O Concello Redondela, con DNI P3604500C e enderezo Alfonso XII, 2, solicita de Augas de Galicia co CIF: Q1500378C, a autorización de obras na parroquia de Reboreda, Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50145. Traballos de acondicionamento da área recreativa “A Moucheira” consistentes na retirada da pasarela de madeira de coroación da presa existente e instalación dun sistema de ancoraxe para situar unha pasarela desmontable, recrecido da anchura da coroación ata 1,00 m e realización de dúas quenllas de regulación do nivel do encoro; instalación dunha fileira de bloques de pedra a modo de banco e de contención de desbordamentos no lateral da presa, retirada de escombros e entullos, delimitación da parcela municipal mediante tres postes de formigón, acondicionamento da rampla de acceso á presa mediante movemento de terras e reposición dunha tubaxe de rego de 20 ml, en parcela de referencia catastral 36045A018010100000WJ, en zona de dominio público hidráulico e de servidume do río Alvedosa, na parroquia de Reboreda, Concello de Redondela O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de setembro de 2015.—O Xefe da Área de Autorizacións e Concesións, Promise Khoma Picard.
PADRON FISCAL 3º TRIMESTRE ABASTECEMENTO, SANEAMENTO E DEPURACIÓN DE AUGAS.
ADMINISTRACIÓN LOCAL — Municipal — Bueu (Recadación, 06/10/2015)

Por decreto da Alcaldía – Presidencia de data 23 de Setembro de 2015 aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó terceiro trimestre do exercicio 2015. Por un importe total de CENTO SESENTA MIL CENTO NOVE EUROS CON DOCE CENTIMOS (160.109,12 euros), sendo o periodo voluntario de cobro desde o día 9 de Outubro de 2015 ó 9 de Decembro de 2015 ambolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais Bueu, a 23 de Setembro de 2015.—O Alcalde, Félix Juncal Novas.
APROBACIÓN INICIAL DO EXPEDIENTE DE MODIFICACIÓN DE CRÉDITOS 04/2015.
ADMINISTRACIÓN LOCAL — Municipal — Grove, O (Presupostos e cadros de persoal, 20/04/2015)

Aprobación inicial das modificacións de créditos número 03/2015 por Crédito Extraordinario. Aprobados inicialmente polo Pleno da Corporación, na sesión celebrada o día 26 de marzo de 2015, o expediente número 03/2015 de modificación por Crédito Extraordinario sobre o vixente Orzamento prorrogado ao exercicio 2015, quedan expostos ó público por prazo de 15 días, durante os cales poderase examinar no Concello e presentar contra os mesmos as reclamacións que se estime pertinentes. De non formularse reclamacións, o expediente entenderase aprobado definitivamente, por telo así disposto o acordo de aprobación inicial.- O que se fai público para xeral coñecemento O Grove, a 27 de marzo de 2015.—O Alcalde, Miguel A. Pérez García.
NOTIFICACIÓN A GUILLERMO PÉREZ GONZÁLEZ.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/02/2015)

Intentada a notificación a través do servizo de correos a EDWARD ANTHONY KANUTEH CHOLVIS, para persoarse no expediente que se lle instrúe en relación coa baixa de oficio no Padrón Municipal de Habitantes. Ignorándose o seu actual paradoiro, realízaselle a presente notificación conforme prevé o art.59.5 da Lei 30/1992, de 26 de novembro, de réxime xurídico das Administracións Públicas e do procedemento administrativo común, así como a Resolución do 1 de Abril de 1997 da Presidencia do Instituto Nacional de Estatística e do Director Xeral de Cooperación Territorial pola que se ditan instrucións técnicas aos Concellos sobre a xestión e revisión do Padrón de Habitantes, para que no prazo de 15 días alegue, por escrito, o que estime máis conveniente na defensa dos seus intereses. Redondela, 6 de febreiro de 2015.—O Alcalde, Javier Bas Corugeira.
RELACION DE EXPEDENTES PARA A SUA NOTIFICACION EN DISTINTOS TRAMITES. RELACIÓN QUE COMEZA POR FERNÁNDEZ SALGUERA ANA GUADALUPE E REMATA EN INGESAN SL.
ADMINISTRACIÓN DO ESTADO — MINISTERIO DE FOMENTO — Autoridad Portuaria de Vigo (Outros documentos, notificacións e informacións públicas, 16/03/2015)

De conformidade co disposto nos Art.59.4 e 61 da Lei 30/1992, de 26 de novembro do Réxime Xurídico das Administracións Públicas e do Procedemento Administrativo Común, (BOE 285 de 27 de novembro de 1992), faise publica a NOTIFICACIÓN, AUDIENCIA, ou RESOLUCIÓN, segundo o caso, dos expedientes sancionadores que se indican, instruídos por esta Autoridade Portuaria de Vigo, ás persoas ou entidades que se citan en relación adxunta, xa que, téndose intentado a notificación no ultimo enderezo coñecido, esta non se puido practicar. Os correspondentes expedientes atópanse na oficina de Sancións desta Autoridade Portuaria de Vigo, diante do que lle asiste o dereito de alegar por escrito o que na súa defensa estime procedente, coa aportación ou proposición das probas que considere oportunas, dentro do prazo de quince (15) días hábiles, contados dende o día seguinte ao de publicación do presente Anuncio, para os expedientes sancionadores en Fase de Incoación, ou ben de Tramite de Audiencia. Pasado dito prazo sen que se fixera uso do dereito para facer alegacións, e/ou aportar ou propoñer probas, ditaranse as oportunas Resolucións. Para os Expedientes devidos Firmes, as sancións deberán abonarse na Oficina de Recadación da Autoridade Portuaria de Vigo (Praza da Estrela número 2), 36201 Vigo, no prazo de 10 (DEZ) días, pasado o cal procederase a súa xestión de cobro por Vía Executiva. Esta Resolución remata a Vía Administrativa, segundo o articulo 109. a) da Lei 30/92 do 26 de Novembro, do Réxime Xurídico das Administracións Públicas e do Procedemento Administrativo Común, e, contra a mesma poderase interpor, indistintamente: — Recurso Potestativo de Reposición diante do Consello de Administración da Autoridade Portuaria de Vigo, de conformidade co disposto no articulo 116.1 da Lei 4/99 de modificación da Lei 30/92, do R. X. A. P. e Procedem ento Administrativo Común, no prazo de UN (1) MES contado a partires do día seguinte ao da notificación da presente resolución. — Recurso Contencioso Administrativo diante do Xulgado do Contencioso de Vigo, de conformidade co disposto no articulo 8.3 da Lei 29/98 de 13 de Xullo reguladora da Xurisdición Contencioso-Administrativa, no prazo de DOUS (2) MESES contados a partires do día seguinte ao da notificación de la presente Resolución.
LICITACIÓN COMPRA TODOTERREO PARA OBRAS
ADMINISTRACIÓN LOCAL — Municipal — Rosal, O (Contratos administrativos, 07/04/2015)

36.000 euros (IVE incluído). Provisional: non se esixe. Definitiva: 5 % do importe de adxudicación. Secretaría do Concello do Rosal. Praza do Calvario, número 1, 36.770 O Rosal. Teléfono: 986625000. También en www.concellodorosal.es/portal/perfil-do-contratante O terceiro día hábil, non sábado, seguinte á finalización do prazo de presentación de proposicións, ás 12,00 horas, en acto público, na salas de xuntas da Casa do Concello Por conta do adxudicatario, cun máximo de 50 euros. O Rosal, 12 de marzo de 2015.—A Alcaldesa Accidental, Mª del Carmen Alonso Alonso.
IN407A 2015/104-4. SOLICITUDE DE ELÉCTRICA MOSCOSO SL EN PAZOS DE BORBÉN
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/12/2015)

Resolución do 26 de novembro de 2015 da Xefatura Territorial de Pontevedra, de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que se describen no concello de PAZOS DE BORBÉN (expediente IN407A 2015/104-4). Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 19 de agosto de 2015, no BOP do 1 de setembro de 2015, no xornal Faro de Vigo do 2 do outubro de 2015 e no taboleiro de anuncios do concello de Pazos de Borbén. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. O prazo de posta en marcha da instalación, de acordo co art.131 del R. D. 1955/2000, será de 14 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, a 26 de novembro de 2015.—O Xefe Territorial, Ignacio Rial Santomé.
DH. W36.49386. SOLICITUDE DE FERNANDO MONTIEL RODRÍGUEZ PARA AUTORIZACIÓN DE OBRAS DE MURO DE PECHE E MURO DE ESCOLLERA NA ZONA DE POLICÍA DUN REGATO INNOMINADO, NO LUGAR DE A CARDIÑA, PARROQUIA DE COBRES (SANTO ADRÁN).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/07/2015)

As obras solicitadas consisten na construción de peche de parcela mediante muro de bloques de formigón, portal de paso de vehículos e portal peonil de 11 m de lonxitude total, en zona de policía e a 5 m de distancia dun regato innominado, e máis muro de escollera ornamental de 10 m de lonxitude e 1 m de altura media a una distancia variable de entre 6 e 7,50 m do leito do regato, en parcela de referencia catastral 36058A059004750000LS. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de xuño de 2015.—O xefe da Área de Autorizacións e Concesións, Fernando Patricio Benhaddi Munna.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO DO PROXECTO DENOMINADO LMT CT RBT SOBRAL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/06/2015)

Resolución do 14 de maio de 2015, da Xefatura Territorial de Economía e Industria de Pontevedra, pola que se sinala a data para o pagamento dos prezos xustos polas imposicións de servidumes de paso para a execución do proxecto denominado LMT CT RBT SOBRAL, no Concello de Pontevedra, do que ten a condición de beneficiaria da expropiación a empresa Unión Fenosa Distribución S. A O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 8 de setembro de 2015, ás 12 horas, na casa do Concello de Pontevedra cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Pontevedra para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 14 de maio de 2015.—O Xefe Territorial, Ignacio Rial Santomé.
EXTRACTOS DA XUNTA DE GOBERNO DE DATA 27/02/2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/03/2015)

EXTRACTOS DE ACORDOS ADOPTADOS POLA XUNTA DE GOBERNO DA DEPUTACIÓN PROVINCIAL EN SESIÓN, ORDINARIA, CELEBRADA O DÍA 27 DE FEBREIRO DE 2015 Declarada aberta a sesión e de orde da Presidencia a Xunta de Goberno adopta por unanimidade os seguintes acordos: O Secretario, Carlos Cuadrado Romay.
CRÉDITO EXTRAORDINARIO Nº 1/2015
ADMINISTRACIÓN LOCAL — Municipal — Vila de Cruces (Presupostos e cadros de persoal, 18/05/2015)

Con data 30 de marzo de 2015, o Pleno do concello aprobou o expediente de crédito extraordinario nº 1/2015, dentro do Orzamento xeral do exercicio 2015. Exposto o mesmo ó publico por prazo de 15 días hábiles, –anuncio no BOP nº 180 de data 18/09/2014 de conformidade co artigo 169 do TRLRFL e 20 do R. Decreto 500/90–, non se presentaron reclamacións ós mesmos. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos tra-la modificación de créditos aprobada: Contra a aprobación definitiva do expediente, pode interporse recurso Contencioso – Administrativo, perante a Sala do Tribunal Superior de Xustiza de Galicia, nos prazos e forma establecidos nas nromas da citada xurisdicción. Todo iso, conforme ao artigo 177 do TRLRFL e artigo 23 do Real Decreto 500/90, de 20 de abril. A interposición de recursos non suspende, en principio, a aplicación da modificación de créditos definitivamente aprobada (art.177 do TRLRFL). Vila de Cruces, a 7 de maio de 2015.—O Alcalde, Jesús Otero Varela.
APROBACIÓN DEFINITIVA DO EXPEDIENTE DE MODIFICACIÓN DE BASES DE EXECUCIÓN DO ORZAMENTO
ADMINISTRACIÓN LOCAL — Municipal — Ponte Caldelas (Presupostos e cadros de persoal, 21/09/2015)

Aprobado definitivamente expediente de modificación das Bases de execución do orzamento xeral de 2015, por transcorrer o prazo de exposición pública sen presentarse reclamacións contra a aprobación inicial do mesmo, acordada polo Pleno na súa sesión ordinaria de 30 de xullo de 2015, e en cumprimento do disposto nos artigos 179.4 e 169 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, publicase o resumo por capítulos do orzamento para o ano 2015, tendo en conta todas as modificacións orzamentarias adoptadas ata o momento: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo na forma e prazos establecidos na Lei 29/1998, de 13 de xullo, Reguladora de dita Xurisdición. Ponte Caldelas, a 8 de setembro de 2015.—O Alcalde, Andrés Díaz Sobral.
DH. W36.48048 JUAN RIVEIRO SINEIRO, SOLICITUDE DE AUTORIZACIÓN DE OBRAS DE CONSTRUCCIÓN DE MURO DE CONTENCIÓN NO LUGAR DE ALDEA DE ABAIXO (MEAÑO).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 25/05/2015)

As obras solicitadas consisten na construción de 36 m de muro de contención de pedra con mampostes nas parcelas de referencia catastral 8432202NH1083S0001UE e 36027A072003300000MM fóra do dominio público hidráulico do regato de Cobas, cunha altura máxima de 1,70 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 13 de maio de 2015.—O xefe da Área de Autorizacións e Concesións, Lazaro Antonio Hacini Esparcia.
EXPEDIENTE 6/15 POR TERREO EN SITUACIÓN DE ABANDONO.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 27/04/2015)

Informouse polos Servizos municipais de que unha finca situada no Camiño da Rabadeira, constitúe un risco potencial en caso de incendio por causa do seu estado de abandono. A súa referencia catastral é 3921801NG3832S00001GG e non existen datos nos rexistros públicos que permitan notificar ao seu propietario segundo se acredita no expediente administrativo. O estado dos terreos supón un incumprimento do establecido nos artigos 9 e 199 da Lei 9/2002, do 30 de decembro, de Ordenación Urbanística e Protección do Medio Rural, segundo os que “os propietarios de toda clase de terrenos, urbanizacións de iniciativa particular, edificacións e carteis deberán mantelos en condicións de funcionalidade, seguridade, salubridade, ornato público e habitabilidade segundo o seu destino e con arreglo ás normas de protección do medio ambiente, do patrimonio histórico e da rehabilitación”, e, ademáis, “os propietarios de terras conservarán e manterán o solo natural e de ser o caso a masa vexetal nas condicións precisas que eviten a erosión e os incendios, impedindo a contaminación da terra, o aire e a auga.” Con base no exposto, esta Alcaldía Primeiro.—Insertar anuncio no Boletín Oficial da Provincia e no Taboleiro de Anuncios do Concello ao efecto de que quenes sexan os propietarios do terreo teñan coñecemento do presente requirimento para que procedan á reposición das condicións de seguridade e salubridade do terreo xestionando a súa masa vexetal mediante a realización das necesarias tarefas de limpeza e desbroce. Segundo.—Abrir un trámite de audiencia polo prazo de 10 días contados a partir do seguinte ao de notificación da presente resolución, para que o/a interesado/a poida realizar as alegacións que considere oportunas e presentar os documentos e xustificacións que estime pertinentes. Terceiro.—O/a interesado/a deberá comunicar ao Concello de Redondela a execución dos traballos necesarios para a reposición das condicións de seguridade e salubridade no prazo de 15 días naturais contados a partir do día seguinte ao de notificación da presente resolución. No caso da corta de árbores deberá xustificar ter solicitado o permiso dentro do mesmo prazo. Cuarto.—No caso de non atender ao requirido na presente resolución procederase á execución forzosa mediante a imposición de multas coercitivas de 300,00 a 6.000,00 euros, reiterables ata acadar a execución do ordenado ou á execución subsidiaria con repercusión dos custos ao propietario, segundo establece o apartado 4 do artigo 199 da Lei 9/2002. Redondela, 15 de abril de 2015.—O Alcalde, Javier Bas Corugeira.
NOTIFICACIÓN A MIGUEL ANTONIO HERRERA RODRÍGUEZ (EXPEDIENTE Nº 9373/08).
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/02/2015)

Intentada a notificación do oficio da Tenencia de Alcaldía de data 10/10/14 a don Dipa Van de Walle Cuezva, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente, incoado en data 27/03/08, a nome de don Miguel Antonio Herrera Rodríguez, en solicitude de licenza de apertura de local con destino a bar no baixo do inmoble sito na rúa Bélxica, nº 12, en Monteporreiro, no que consta informe favorable da arquitecta técnica da Oficina Técnica de Disciplina Urbanística e está pendente de informe do enxeñeiro industrial da Oficina Técnica de Licenzas e Inspección, comunícolle que consta achegada comunicación de cambio de titularidade da licenza de apertura anteriormente concedida nese emprazamento a nome doutra persoa. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á disposición de arquivo, ao abeiro do disposto no artigo 87.2 da devandita lei, de todas as actuacións practicadas.”
LICITACIÓN DE VARIOS POSTOS NO MERCADO DE ABASTOS DO CONCELLO DE PONTE CALDELAS
ADMINISTRACIÓN LOCAL — Municipal — Ponte Caldelas (Contratos administrativos, 29/06/2015)

Por Resolución de Alcaldía de data 12 de xuño de 2015 procedeuse a aprobación do expediente tramitado para a adxudicación de POSTOS NO MERCADO DE ABASTOS DO CONCELLO DE PONTE CALDELAS. Exponse ao público tanto o proxecto e o anexo coma o Prego de cláusulas administrativas polo prazo trinta contados a partir da publicación do presente anuncio, aos efectos de que poidan presentarse reclamacións, anunciándose ao mesmo tempo a licitación acordada, que aprazarase no suposto de que se formulen alegacións. Organismo: Concello de Ponte Caldelas Obxecto: Concesión de postos L3, C3, C4 e C6 no Mercado de Abastos de Ponte Caldelas Lugar de execución: Ponte Caldelas Duración: 20 anos a contar dende a adxudicación. Tramitación: ordinaria Procedemento: Aberto, oferta economicamente máis vantaxosa, único criterio de adxudicación, de concesión administrativa de uso privativo de ben de dominio público. Posto L3 – 1225 €, actividade sen determinar. Postos C3, C4 e C6 – 125 €, actividade peixe, froitas e verduras. A mellora sobre ditos postos será á alza, sen que se admitan proposicións por contía inferior ó mesmo. Definitiva: 5% do importe de adxudicación, IVE excluído. Entidade: Rexistro Xeral do Concello de Ponte Caldelas Enderezo: Avenida de Galicia 17 Localidade e Código Postal: Ponte Caldelas 36820 Teléfonos: 986750001 e 986750013 Fax: 986750020 Web: www.pontecaldelas.org Poderán tomar parte da poxa as persoas naturais ou xurídicas interesadas, que se atopen en plena posesión da súa capacidade xurídica e de obrar e non estean comprendidas en ningún dos casos de incapacidade e incompatibilidade sinalados na lexislación de contratos do Sector Público e demais disposicións legais de aplicación e particularmente na Ordenanza reguladora do Servizo municipal do mercado de abastos do Concello de Ponte Caldelas. Prazo: 30 días hábiles seguinte á publicación do anuncio de licitación no BOP. Lugar: Rexistro do Concello de Ponte Caldelas. Lugar: Concello de Ponte Caldelas Data e hora: O acto de apertura da documentación administrativa (sobre A) celebrase no Salón de Sesións do Concello, ás 13 horas do 3º día hábil seguinte, non sábado, do de finalización do prazo de presentación de proposicións A conta do adxudicatario.www.pontecaldelas.org Ponte Caldelas, a 12 de xuño de 2015.—O Alcalde en funcións, Amancio Eduardo Mauricio Merita Mallmann.
RESOLUCIÓN DO 10 DE MARZO DE 2015 DA XEFATURA TERRITORIAL DE PONTEVEDRA DE AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA QUE SE DESCRIBE NO CONCELLO DE VIGO (EXPEDIENTE IN407A 2015/4-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 01/04/2015)

Resolución do 10 de marzo de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de VIGO (expediente IN407A 2015/4-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 10 de marzo de 2015.—O xefe territorial, Ignacio Rial Santomé.
DH. W36.48412. AUTORIZACIÓN DE OBRAS PARA EXECUCIÓN DO PROXECTO DE RECUPERACIÓN E POSTA EN VALOR DO ENTORNO DA FONTE DE A FONTIÑA, NO LUGAR DE CIDADELLE PARROQUIA DE CHAPELA (SAN FAUSTO), SOLICITADA POLO CONCELLO DE REDONDELA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/04/2015)

O Concello Redondela, con DNI P3604500C e enderezo Alfonso XII, 2, solicita de Augas de Galicia co CIF: Q1500378C, a autorización de obras no lugar de Cidadelle, parroquia de Chapela (San Fausto), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48412 As obras solicitadas consisten nos traballos correspondentes ao proxecto de “Recuperación e posta en valor do entorno da fonte de A Fontiña”, consistentes na roza e eliminación de especies invasoras, retira de entullos, acondicionamento do terreo mediante nivelado e aporte de terra vexetal, plantación de céspede e árbores, recuperación da fonte existente, construción dun estanque de 7 x 3,2 m de pedra do país e soleira de formigón, restauración dun muro existente, instalación de dúas mesas e bancos, de 35 ml de balaustrada de madeira e paneis informativos en parcela de referencia catastral 36045A053002280000WJ, en zona de influencia dun manancial. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 25 de marzo de 2015.—O Xefe da Área de Autorizacións e Concesións, Josefa Clara Arfaoui Pawelec.
APROBACIÓN DAS BASES QUE REXEN A CONVOCATORIA EN CONCORRENCIA COMPETITIVA PARA A CONCESIÓN DE SUBVENCIÓNS A AGRUPACIÓNS E CLUBS DEPORTIVOS SEN ÁNIMO DE LUCRO DO CONCELLO
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 14/08/2015)

A Xunta de Goberno Local do Concello de Vilanova de Arousa en sesión ordinaria celebrada o día 28 de xullo de 2015, acordou prestarlle aprobación ás Bases que rexen a convocatoria en concorrencia competitiva para a concesión de subvencións a agrupacións e clubs deportivos sen ánimo de lucro do Concello de Vilanova de Arousa. Tempada 2014/15, dispoñendo dun orzamento de 16.000,00 €, podendo ser beneficiarios as agrupacións e clubes deportivos de Vilanova de Arousa que estean legalmente constituídos. Aqueles interesados na percepción da subvención deberán formalizar as solicitudes en modelo de instancia, e presentaranse no rexistro xeral do Concello no prazo de 20 días hábiles a contar dende o día seguinte ao da publicación deste anuncio, debendo achegar a documentación que figura nas ditas Bases. Vilanova de Arousa, 3 de agosto de 2015.—O Alcalde, Gonzalo Durán Hermida.
RESOLUCIÓN ALCALDÍA: NOMEAMENTO PERSOAL EVENTUAL ALCALDÍA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2015)

En sesión de data 15 de xuño 2015, a Xunta de Goberno Local acordou determinar o número e réxime do persoal eventual correspondente á Alcaldía ao servizo do Concello de Vigo, dentro dos termos do contemplado nos vixentes Orzamentos Municipais e Relación de Postos de Traballo do Concello de Vigo. Considerando o disposto no artigo 12 da Lei 7/2007, do 12 de abril, do Estatuto Básico do Empregado Público, en canto ás funcións de asesoramento e confianza especial que presta o persoal eventual, así como ás condicións de nomeamento e cese do mesmo e nos arts.104 e 104 bis da LRBRL; no uso das compentencias que me atribúe o artigo 124.4, apartados b) e i) da Lei 7/1985, do 2 de abril, Reguladora das Bases do Réxime Local, pola presente RESOLVO: PRIMEIRO.—Nomear persoal eventual suxeito ao previsto no artigo 12 da Lei 7/2007, do 12 de abril, do Estatuto Básico do Empregado Público, á persoa proposta por esta Alcaldía para o posto de Secretaria. SEGUNDO.—Nomear persoal eventual suxeito ao previsto no artigo 12 da Lei 7/2007, do 12 de abril, do Estatuto Básico do Empregado Público, á persoa proposta por esta Alcaldía para o posto de Director/a de Comunicación CUARTO.—Dispoñer que o réxime retributivo e o de prestación das funcións de asesoramento ou confianza especial será o acordado pola Xunta de Goberno Local en sesión de data.15.06.2015. QUINTO.—Dar conta á Xunta de Goberno Local e establecer así mesmo a súa inclusión no réxime de publicidad previsto no artigo 104. Bis LRBRL, dispoñendo a publicación semestralmente na sede electrónica e no BOP da provincia do número dos postos de traballo reservados a persoal eventual, dando conta ao Pleno da Corporación con carácter trimestral. SEXTO.—Notifíquese a presente á Intervención Xeral Municipal, Tesourería Municipal, Xefatura da Área de Réxime Interior, Xefatura do Servizo de Recursos Humanos, interesados/as e grupos políticos municipais do PSOE e BNG, aos efectos oportunos. Vigo, 15 de xuño de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.